**Rugă de dor**

*Adriana Pavel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Coboară, Doamne, peste mine harul

Și dă-mi un veac să înțeleg

Cum pot să sting din mine dorul,

De tot ce sunt fără să neg.

Coboară, Doamne, peste mine timpul

Să țes simțiri în jurul lumii,

Să îmi dezbrac de teamă chipul

În haos și-n oglinda vremii.

Alungă-mi, Doamne, amintire

Și fă-mă vrednic spectator

Al veșniciei din iubire

Căci, Doamne, știi?

Atât îmi e de dor.